પછી વાત આગળ વધારતા ડો. હિરેને જણાવ્યું કે, ‘’૧૪ માર્ચ ૨૦૦૯ ના રોજ સૌ પ્રથમ વખતે ‘સ્પંદન’ની ટીમ દ્વારા ‘આવકાર ૨૦૦૯’ નામના એક કવિ સંમેલનનું આયોજન કરવામાં આવ્યું. આ ‘સ્પંદને’ ભરેલું પ્રથમ પગલું હતું. જેમાં સો એક વિદ્યાર્થીઓ અને પ્રોફેસરોની હાજરીમાં કાર્યક્રમના મુખ્ય મહેમાન એવા Dr. Vikas Sinha અને અન્ય પ્રોફેસરોના હસ્તે ‘સ્પંદન’ની ૧૦૦ કૃતિઓના સંકલનવાળી એક ફાઈલ લોન્ચ કરવામાં આવી અને ૭ કવિ ડોક્ટરોએ પોતાની કૃતિઓ રજૂ કરી. આ કાર્યક્રમ સફળ એટલા માટે ગણાય કારણકે માત્ર ૨ કલાકના આ કાર્યક્રમથી જ ‘સ્પંદન’ ને કોલેજમાં બધા ઓળખતા થયા અને ‘સ્પંદન’ ટીમમાં નવા ૨૫ સભ્યો જોડાયા અને વધુમાં ૪ એપ્રિલ ૨૦૦૯ના રોજ readgujarati નામની પ્રખ્યાત ગુજરાતી Website માં પણ ‘સ્પંદન’ ની નોંધ લેવાઈ. હવે ‘સ્પંદન’ માટે એક નોટીસબોર્ડ પૂરતું નહોતું એટલે ‘સ્પંદન’નું બીજું નવું નોટીસબોર્ડ પણ મૂકવામાં આવ્યું.’’